Падчас літургіі побач з алтаром была размешчана копія абраза Маці Божай Карміліцы. Мясцовыя вернікі захавалі культ пашаны Божай Маці, якая ўратавала іх земляка Лукаша Халяву ад гібелі падчас навальніцы. Лукаш убачыў на дрэве невялікі абраз з выявай святой Марыі, кормячай маленькага Езуса. Менавіта з гэтага здарэння і распачалася гісторыя пабудовы рыма-каталіцкай святыні ў Раўбічах.